এমএক্স লিনাক্স
এমএক্স লিনাক্স (ইংরেজি: MX Linux) ডেবিয়ান স্টেবল ব্রাঞ্চ ভিত্তিক ও এন্টিক্স লিনাক্সের মূল উপাদানের সাথে এমএক্স সম্প্রদায়ের নিজস্ব কিছু সফটওয়্যার ব্যবহার করা একটি হালকা গ্নু লিনাক্স ডিস্ট্রিবিউশন। এন্টিক্স ও পূর্বের এমইপিআইএস সম্প্রদায়সমূহের মধ্যে একটি সমবায় উদ্যোগের ফল হিশেবে ডিস্ট্রিবিউশনটি উন্নয়ন করা হয়, যার মূল উদ্দেশ্য ছিলো দুটো ডিস্ট্রিবিউশনেরই সেরা হাতিয়ার ও মেধার সমন্বয় করা। এমএক্স লিনাক্স এক্সএফসিই ডেস্কটপ পরিবেশ ব্যবহার করে, তবে কেডিই প্লাজমা ও অন্যান্য পরিবেশ যুক্ত করা যায়, অথবা "স্পিন-অফ" হিশেবে তাদের আইএসও ইমেজ রয়েছে।